CELEX: 62007CN0481
Language: et
Date: 2007-11-02 00:00:00
Title: Kohtuasi C-481/07 P: SELEX Sistemi Integrati SpA, endine Alenia Marconi Systems SpA 2. novembril 2007 esitatud apellatsioonkaebus Euroopa Ühenduste Esimese Astme Kohtu 29. augusti 2007 . aasta määruse peale kohtuasjas T-186/05: SELEX Sistemi Integrati SpA versus Euroopa Ühenduste Komisjon

9.2.2008   
            
            
               ET
            
            
               Euroopa Liidu Teataja
            
            
               C 37/2
            
         SELEX Sistemi Integrati SpA, endine Alenia Marconi Systems SpA 2. novembril 2007 esitatud apellatsioonkaebus Euroopa Ühenduste Esimese Astme Kohtu 29. augusti 2007. aasta määruse peale kohtuasjas T-186/05: SELEX Sistemi Integrati SpA versus Euroopa Ühenduste Komisjon
   (Kohtuasi C-481/07 P)
   (2008/C 37/02)
   Kohtumenetluse keel: itaalia
   Pooled
   
      Apellant: SELEX Sistemi Integrati SpA, endine Alenia Marconi Systems SpA (esindajad: advokaadid F. Sciaudone, R. Sciaudone ja A. Neri)
   
      Teised menetluse pooled: Euroopa Ühenduste Komisjon
   Apellandi nõuded
   
               —
            
            
               Tühistada Esimese Astme Kohtu poolt kohtuasjas T-186/05 29. augustil 2007 tehtud määrus ja suunata asi tagasi sisulisele arutamisele Esimese Astme Kohtus vastavalt Euroopa Kohtu antavatele juhtnööridele;
            
         
               —
            
            
               Mõista käesoleva apellatsioonimenetluse ja kohtuasja T-186/05 kohtukulud välja komisjonilt.
            
         Väited ja peamised argumendid
   Nõude toetuseks väidab apellant, et:
   
               a)
            
            
               kohtuasjas T-155/04 kantud õigusabikulud on ebaseaduslikult hüvitatavate kulude hulgast välja jäetud. Apellandi väitel Esimese Astme Kohus:
               
                           —
                        
                        
                           iseloomustas kahju hüvitamise nõuet valesti kui kohtuasjas T-155/04 „kulude järjestuse muutmise” katset;
                        
                     
                           —
                        
                        
                           tõlgendas valesti Esimese Astme Kohtu kodukorra artikleid 87 jj kahjude hüvitamise põhimõtete suhtes;
                        
                     
                           —
                        
                        
                           leidis vääralt, et asjas oli kohaldatav kohtuotsus Montorio;
                        
                     
         
               b)
            
            
               Esimese Astme Kohus tegi õigusliku vea, leides, et kohtueelses haldusmenetluses kantud õigusabi kulud hüvitatavate kulude hulka ei kuulu. Esimese Astme Kohtu viga on apellandi hinnangul seotud kodukorra artiklite 87 jj tõlgendamise ja kohaldamisega just selle kahju hüvitamise nõude osas, mis jäi täielikult nende sätete kohaldumisalast välja;
            
         
               c)
            
            
               tema esitatud tõendeid on muudetud ja moondatud. Esimese Astme Kohus ei uurinud korralikult tema esitatud väiteid ja argumente;
            
         
               d)
            
            
               põhjendused on ebaloogilised ja vastukäivad ning rikutud on kahju hüvitamist puudutavat ühenduse kohtupraktikat. Esimese Astme Kohus ei kohaldanud tegelikult põhimõtteid, mis on kehtestatud liidetud kohtuasjades C-104/89 ja C-37/90 tehtud kohtuotsuses Mulder (1) ja kohtuasjas C-243/05 P tehtud kohtuotsuses Agraz (2);
            
         
               e)
            
            
               rikutud on Esimese Astme Kohtu kodukorra artiklit 44. Apellandi hinnangul ei ole selle artikli õige tõlgendamise korral vajalik, et apellant „kindlasti” tõendeid esitaks, vaid vastupidi, see säte põhineb „võimalikkuse” kontseptsioonil, st et pool on kohustatud tõendeid esitama vaid siis, kui see on võimalik;
            
         
               f)
            
            
               otsuse põhjendav osa on puudulik osas, mis puudutab haldusmenetluse mõistliku kestuse põhimõtte rikkumisega apellandile tekitatud kahju. Esimese Astme Kohus ei põhjendanud nimelt, miks ta apellandi selle konkreetse kahju hüvitamise nõude rahuldamata jättis;
            
         
               g)
            
            
               moonutatud on argumente ja tõendeid ning esitatud on ebaloogiline põhjendus, mis on vastuolus mittevaralise kahju hüvitamist puudutava ühenduse kohtupraktikaga. Esimese Astme Kohus ei oleks tohtinud tugineda argumentidele, mis puudutasid ainult tarne riigihankelepingute sõlmimise otsuste välistamist või puudumist, selleks et jätta rahuldamata kahju hüvitamise nõue, mis oli seotud haldusmenetluse mõistliku kestuse põhimõtte rikkumisega või komisjoni hoolsuse kohustuse põhimõtte rikkumisega.
            
         
      (1)  27. jaanuari 2000. aasta otsus, EKL 2000, lk I-203.
   
      (2)  9. novembri 2006. aasta otsus, EKL 2006, lk I-10833.